Mei | 2014 | jimi le roux
Top 20 #11 – I stand amazed (How Marvellous)
I stand amazed (how marvellous) – LW: marvellous kan ook marvelous gespel word, ek het gekyk.
Hierdie is ‘n ou, ou lied wat nou weer baie gesing word, oral in kerke. So ‘n paar jaar terug het ons dit ook baie by Mosaiek gesing. En geen wonder nie, want dit het sulke mooi woorde en ‘n opruiende koor. Dit klink soos ‘n Halleluja-lied (en ek voorspel dat vorentoe baie ou Hallelujas, hymns, gesange, ens. weer uitgehaal en gesing gaan word, en dis ook reg so). Hierdie is ‘n objektiewe lied (oor God), maar dit kan beslis as aanbidding gesing word – ek sou sê aan die begin van die sessie. Ken jy die lied? Hier is die woorde (soos ons dit sing, dit het eintlik baie verse):
Gabriel (1905) / Public Domain
Die fraserings op hierdie weergawe is so hier en daar nie soos ons dit gesing het nie, maar wat. Dis ‘n lekkersing, saamsing weergawe met (lyk my) duisende mense wat mens HARD behoort te speel. Country-gevoel en luister na daardie baskitaar… Nee wat, ek gaan nie eers na ander weergawes soek nie – ek hou daarvan!
Top 20 #10 – How deep the Father’s love for us
Hierdie is nie heeltemal ‘n subjektiewe lied nie (my/ons aanbidding direk aan God gerig), maar veral in die eerste vers ‘n objektiewe lied (oor God), soos ‘n psalm of gesang. Stuart Townend sê hy het al baie kontemporêre worship-liedere geskryf, maar wou ‘n hymn skryf. Die melodie het net uit hom gevloei, maar die woorde moes hy oor en oor doen tot dit reg is. Dit het gekom uit sy diep besef dat dit vir SY sonde was dat Jesus gesterf het, dat HY ook in die skare sou roep: kruisig hom! Die resultaat is ‘n ware hymn (en mense is verbaas die skrywer is nog redelik jonk), maar so sensitief in melodie en lirieke, dat dit onteenseglike aanbidding is. Die tweede en derde verse het ‘n diep persoonlike, subjektiewe meelewing. ‘n Wonderlike, wonderlike lied. Ja – top 20 ooit!
3. I will not boast in anything
Die weergawe (daar is tonne op die internet) waarvan ek die meeste hou – die meeste doen dit heeltemal te vinnig – is hieronder. Dis bietjie stadiger, moderner, rockeriger worship-aanslag. Nog meer rock sou my gepas het, maar hei… dis goed.
Daar is nog ‘n mooi, stadige weergawe – baie kunstig, as jy sou belangstel: Die lied begin monotoon met die eerste vers net in een druk. Die tweede vers bring dan ‘n harmonie in (pragtig, hoor) en enkele drukke, alhoewel die leidende noot bly klink. Dis soos dit vandag dikwels gedoen word… Die derde vers voel of dit wil deurbreek – soos water wat teen ‘n damwal druk en dit gaan omstoot, wag net… – maar hulle behou die spanning en die lied eindig steeds minimalisties. Die wal staan nog. Dis seker maar reg dat ‘n lied oor die kruis nie ‘n “lekker lied” word nie, maar sy spanning behou, ek weet nie. In elk geval – as jy wil, dis hier (het ek gesê die harmonieë is great?): http://www.youtube.com/watch?v=nR-N_Oh4uNg
Top 20 #9 – His arms are open
His arms are open (“Come see”) – Michael W. Smith
Hierdie lied – wat jy dalk nie sal ken nie – is vir my weer suiwer aanbidding, spesifiek die tweede deel, waar die lied verander. Dit vat jou vinnig hemel toe (en as jy nog ‘n vinniger roete benodig, sien net die Here voor jou – his arms are open) – en moet eintlik in stadige aanbidding gesing word vir minstens 10 minute, net dieselfde reël, moenie skrik nie 🙂 As jy self in die orkes speel kan jy dit geleidelik opbou en dan nog ‘n paar herhalings doen sonder begeleiding – dan sluit ons af met ‘n eenvoudige, begeleide herhaling. Ai, hoe mis ek die band! As jou hart nie met hierdie lied beweeg word nie – stukkend gebreek, eintlik – is ek jammer, dan het jy nie ‘n hart nie. Of dalk voel jy net eenvoudig nie naby die Here (op die oomblik) nie… Of dalk het ek dit net meer nodig as jy… Of dalk is jy net nie daardie tipe mens nie…
Hierdie lied van Michael W. Smith (dankie, Michael) is ook bekend as “Come See”. Hier is die lirieke:
His arms are open … (herhalend)
The chains are broken … (herhalend)
Copyright: Word Music
Hierdie spesifieke video is live, deur Michael W. Smith self (hy lei eers in met ‘n paar woorde – oënskynlik aan ‘n groot Nederlandse kerk), begelei met ‘n groot en professionele orkes. Ai, daardie tweede deel is nie lank genoeg gesing nie, maar ja – kan seker nie 30 maal herhaal in ‘n video nie – sing jy dit maar deur die dag… his arms are open….
As jy net die oorspronklike musiek (soos op die CD, sonder die praat, ens. ) soek, is dit by hierdie video (http://www.youtube.com/watch?v=NeAK0q-laC4), wat ek vir myself gebruik het om die oudio te bekom (by http://www.youtube-mp3.org). Ek het op my rekenaar ‘n nuwe vouer onder Music oopgemaak met die naam Top 20 Worship. Hierdie een gaan dáárin…
Top 20 #8 – Hiding Place
Hiding Place is nog een van daardie quintessential aanbiddingsliedere – eenvoudig, eg, diep; mooi melodie wat opbou na ‘n hoogtepunt. Die woorde is van die mooiste in die Bybel:
“You are my hiding place; you will protect me from trouble and surround me with songs of deliverance.” — Psalm 32:7 (NIV)
“When I am afraid, I will trust in you.” — Psalm 56:3 (NIV)
“But he said to me, ‘My grace is sufficient for you, for my power is made perfect in weakness.’ Therefore, I will boast all the more gladly about my weaknesses, so that Christ’s power may rest on me. That is why, for Christ’s sake, I delight in weaknesses, in insults, in hardships, in persecutions, in difficulties. For when I am weak, I am strong.” — 2 Corinthians 12:9-10 (NIV)
Dit kom – soos baie aanbiddingsliedere – uit ‘n diep plek. Die skrywer, Michael Ledner, het op 27 deur ‘n krisis gegaan, toe hy en sy vrou uitmekaar is. In sy wroeging daaroor het hy hierdie lied geskryf en opgeneem. Nege maande later het hy dit gesing vir vriende op ‘n kibboets in Israel. Hulle het dit teruggeneem na Kalifornië, waar dit bekend geword het.
Die lirieke is bloot die volgende:
(c) 1981 Maranath! Music
Die video het net stil prente en ek dink dis beter om jou oë toe te maak en net na die musiek te luister. Dit word beter, veral as die vrouestem bykom en het uiteindelik pragtige harmonieë. Beslis een van die beste 20 vir my – ooit!
Jy kan mos die klank van die video apart aflaai by http://www.youtube-mp3.org.
Top 20 #7 – Heilige Jesus
Ek dink terug aan die warm Somer-sondagoggende in die kerk, die orrelmusiek (voor ons ‘n orkes gekry het) en die gesange en psalms wat ons
gesing het. Meeste was objektiewe, statige liedere wat iets van God gesê het – sjoe, nie net “iets” nie, die hele lied is mos soos katkisasie, elke reël sy eie les. Mens moet nie van die “Psalms en Gesange” (deesdae net Liedere in die Liedboek) verwag om worship te wees – in die praise & worship-sin van die woord – nie. Dis nie daarvoor gemaak nie. Dis objektiewe liedere – oor God, nie aan God nie. Ons het beide objektiewe en subjektiewe liedere (van my aan God) nodig. Dis volwasse. Baie van hierdie ou liedere het die toets van die tyd deurstaan, en die nuwes doen nie – want wie wil nou die ou praise & worship van die 70’s en 80’s sing? Iewers moet daar dus ‘n balans wees.
In elk geval, hierdie gesang – Heilige Jesus – is ook ‘n regte worship-lied, ja, in die praise & worship-sin van die woord. Dit het pragtige (subjektiewe) aanbiddingswoorde en ‘n mooi, meesleurende melodie, wat stadiger gesing behoort te word. Vir my is dit up there met enige worship-song en dit in Afrikaans. My siel kan aanbid op hierdie lied…
Die woorde (as Lied 168 – as Gesang 183 was die 2de vers bietjie anders) gaan mos so:
Heilige Jesus, Heer van die here,
U is verhoog tot die hemeltroon.
Ons bring U ere, Christus die Here!
Met heerlikheid is U gekroon.
Mooi is die aarde, dit het groot waarde,
maar is gering voor u grootheid, Heer.
U is ons lewe, U is ons vrede.
U Gees moet ons hier lei en leer.
U is die Alfa en die Omega.
U kom en elkeen sal U kan sien.
U is die eerste, U is die laaste.
Die ganse skepping sal U dien.
Die wysie was eers ‘n Silesiese volkslied. Sommige noem dit die Crusader Hymn, omdat die kruisvaarders dit op pad na Jerusalem gesing het. Die huidige Duitse woorde kom van die Jesuïete in 1677.
Daar is natuurlik nie ‘n Afrikaanse weergawe êrens op die web nie – met die feit dat die taaltjie so klein is, ens. – maar die Engelse sing dit as Fairest Lord Jesus (of ook Beautiful Saviour). Meegaande Maranatha Celtic se weergawe – roerend mooi, klink amper soos Enya.
‘n Ander mooie is hier – meer soos ons dit sou doen, as ‘n moderne worship-lied – hulle so ‘n bridge in op twee plekke gesit. Die video is hakkerig op my rekenaar, maar die klank is wel goed (ek het hierdie een se musiek vir myself afgelaai via http://www.youtube-mp3.org/): https://www.youtube.com/watch?v=8zkxF6AHaGM
Top 20 #6 – Great is thy Faithfulness
Die 6de lied op my TOP 20 AANBIDDINGSLIEDERE (onthou ons werk alfabeties) is Great is Thy Faithfulness van Chisholm (1866-1960) en Runyan (1870-1957). Dis nou ‘n ware hymn van die kerk – nie Praise & Worship nie. Die kerk moet altyd sy ou EN nuwe liedere sing – dis musikaal volwasse. Toe ek jare gelede as leraar in Pretoria bevestig is, het ek en my vriend Warren Lotter hierdie lied gesing (alhoewel ek steeds nie seker is of ek voor mense behoort te sing nie) – maar die woorde is so special, die dag as ek af is, tref dit my direk in die siel. Ons het net die eerste vers en koor gesing (x2) en dit was dit, maar ek sluit die ander verse ook in:
Wat die video betref, het ek nou na soveel weergawes geluister dat ek eintlik nou al moeg is vir hierdie song. Duidelik sing elke Jan Rap en sy maat dit (o.a. op bevestigings), laat dit afneem op ‘n selfoon (wat in die middel van die eerste reël aanskakel, en dan ook nog die dak en ander mense se voete afneem) en sit dit dadelik op YouTube. Ek het regtig gesukkel om net ‘n standaard weergawe te kry, professioneel opgeneem, goed gesing (na my sin) maar dis verniet: kore sing dit met allerhande draaitjies vir 13 minute, bands doen dit op ‘n onaardige shuffle, of orreliste kyk hoe vinnig en opgewek hulle die ding kan nekomdraai, tog net nie trek nie mense, laat dit galop. Dis waar ek my koorboek neersit en waai.
Ek het twee gekry wat ek darem tot aan die einde kon deurkyk en ek vertrou my hart en speel die een wat na dit alles tog hier binne iets gedoen het. Hoekom kan ek nie heeltemal sê nie, dis die Gaither Vocal Band – ek’s nie eintlik ‘n fan nie, dis mos daardie groot groep mense wat ‘n hele verhoog volsit op leuenstoele en so aan en sing, hulle was vroeër op Sondagaande op die TV. Ai, hulle is darem net TE heilsame, gegrimeerde en gedoende Republikeinse, Mid-Western, Amerikaners, maar daar is vir my ‘n opregtheid in die smuk. In die oorfone klink die volume reg, maar oor die laptop se luidsprekers minder so… sit maar die rekenaar se speakers hard. Hier is dit:
Dan is daar ook ‘n heel mooi weergawe van Israel Houghton, wat ook maar mag sing – kyk maar self: https://www.youtube.com/watch?v=ry4Tb_B6KGc
Top 20 #5 – Gloryland
Raymond Cilliers was nog ‘n kind toe hy hier gesing het, maar luister net na sy ryk en volwasse stem. Die verwerking is nog outyds en vol. Die lied verander natuurlik in die middel na die trimfantelike Glory, glory, halleluja – en ja, wag vir daardie harde frasering – en bou dan op na die groot GLORY toe… daar is daardie mooi modulering en dan die lang, GROOT einde, soos hulle vroeër eindes van liedere gemaak het. Wat is dit met deesdae se kort, stomp eindes?
Hoekom is hierdie op my TOP 20 -lys? Ek weet nie, die verlange na God is vir my waaroor aanbidding gaan. Een kyk na die woorde sal dit verduidelik – die eerste gedeelte gaan oor die verlange na die hemel (look away, look away ), na Jesus en sy sorg, om daar in sy heerlikheid te leef en ewig vry te wees. Dan gaan dit oor die oorwinning, die glory. [My familie weet dat hierdie lied op my begrafnis gespeel moet word. Die ander lied (vir vooraf) is Mango Groove se Another Country (in my eyes) – klink dalk snaaks, maar dit vertel ook dat iemand leef terwyl hy alreeds ‘n ander land “sien”. Ek dink dis diep geestelik. Die ander liedere sal ek nog op besluit… Let op die liedere moet HARD gespeel word… 🙂 ]
Hier is lirieke vir Gloryland:
Oh, I wish I were in a place called heaven,
no more troubled and heavy laden;
– to Gloryland.
In Gloryland were I will be,
with Jesus there to care for me;
Oh, I wish I were in glory – away, away;
in Gloryland were I will be
I’ll live and be forever free.
Die lied self is sekerlik in die Publieke Domein, gebaseer op Dixieland (bv. deur Elvis)
Raymond Cilliers het dit gesing op sy album Gloryland (1994). Gaan laai sy lied af by i-Tunes!
3 Kommentaar	| posted in Beste aanbiddingsliedere ooit